बॉम्बे जयश्री
बॉम्बे जयश्री रामनाथ एक भारतीय गायिका और संगीतकार हैं। उन्होंने तमिल, तेलुगु, कन्नड़, मलयालम और हिंदी सहित कई अन्य भाषाओं के फिल्मी गीतों में अपनी आवाज़ दी हैं। संगीतकारों के परिवार में जन्मी जयश्री अपने परिवार में संगीत अभ्यासकर्ताओं की चौथी पीढ़ी हैं। उन्होंने संगीत की शिक्षा लालगुडी जयरामन और टी.आर बालमणि से प्राप्त की है। 2021 में उन्हें भारत सरकार द्वारा भारत के चौथे सर्वोच्च नागरिक सम्मान पद्म श्री से सम्मानित किया गया। इसके साथ ही दिसंबर 2023 में उन्हें मद्रास संगीत अकादमी द्वारा कर्नाटक संगीत क्षेत्र के सबसे प्रतिष्ठित पुरस्कार संगीत कलानिधि से भी सम्मानित किया गया है। जयश्री आज सबसे अधिक सुने जाने वाले कर्नाटक संगीतकारों में से एक मानी जाती हैं।